CELEX: 
Language: hu
Date: 2016-04-08 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról szóló (EU) 2016/341 felhatalmazáson alapuló rendelet helyesbítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A 952/2013/EU rendelet (a továbbiakban: Vámkódex), összhangban az Európai Unió működéséről szóló szerződéssel (a továbbiakban: EUMSZ), felhatalmazza a Bizottságot arra, hogy – az EUMSZ 290. cikkének megfelelően – kiegészítse a Vámkódex egyes nem lényeges elemeit. E felhatalmazás alapján a Bizottság 2015. december 17-én elfogadta a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról szóló (EU) 2016/341 felhatalmazáson alapuló rendeletet. A felhatalmazáson alapuló bizottsági rendelet a felhatalmazásnak megfelelően olyan, a Vámkódexet kiegészítő, általánosan alkalmazandó rendelkezéseket tartalmaz, amelyek biztosítják a Vámkódex egyértelmű és megfelelő alkalmazását abban az átmeneti időszakban, amikor a Vámkódex alkalmazásához szükséges elektronikus rendszerek még nincsenek teljes körben korszerűsítve, illetve rendszerbe állítva.  
            
            
               Az (EU) 2016/341 felhatalmazáson alapuló rendelet hatálybalépése után a 12. melléklet egyszerűsítésekkel kapcsolatos részében több téves hivatkozást találtunk. Emellett kiderült, hogy a mellékletben nem találhatók meg bizonyos olyan nyomtatványok, amelyeknek pedig a szándék szerint szerepelniük kellene benne. E pontatlanságok kiküszöbölése nagyon fontos a Bizottság, a tagállamok és a gazdasági szereplők számára, és abszolút előfeltételét jelenti az uniós vámjogszabályok helyes alkalmazásának. 
            
            
               A 952/2013/EU rendelet és az (EU) 2016/341 felhatalmazáson alapuló rendelet alkalmazása 2016. május 1-jén kezdődik meg. Ezért ahhoz, hogy a Vámkódex alkalmazásához szükséges nyomtatványok megfelelő formában rendelkezésre álljanak, szükség van az (EU) 2016/341 felhatalmazáson alapuló rendeletnek a problémás utalásokat tartalmazó nyomtatványok kijavítása és a hiányzó nyomtatványok beillesztése útján történő mielőbbi helyesbítésére. 
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A felhatalmazáson alapuló jogi aktusok tárgyában az Európai Parlament, a Tanács és az Európai Bizottság között létrejött egyetértési megállapodás 4. pontjának megfelelően konzultációra került sor.
            
            
               Az aktus tervezetét a Bizottság munkatársai 2016. március 17-én a Vámkódex szakértői csoport keretei között a tagállamok küldöttei elé tárták. A tagállamok egyetértettek a javasolt helyesbítéssel.  
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az (EU) 2016/341 felhatalmazáson alapuló bizottsági rendelet 12. mellékletét a hiányosságok pótlása és a hibák kiküszöbölése érdekében helyesbíteni kell.  
            
            
               Mivel a helyesbítés érdemben érinti a felhatalmazáson alapuló jogi aktus tartalmi elemeit, a megfelelő jogiaktus-típus az (EU) 2016/341 felhatalmazáson alapuló rendeletet helyesbítő felhatalmazáson alapuló bizottsági rendelet. A jogi aktus akkor kerül alkalmazásra, ha két hónapon belül sem az Európai Parlament, sem a Tanács nem emel ellene kifogást. Ez az időtartam további két hónapra meghosszabbítható. 
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2016.4.8.)
            
            
               a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról szóló (EU) 2016/341 felhatalmazáson alapuló rendelet helyesbítéséről
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre
                  1
                és különösen annak 279. cikkére,
            
            
               mivel:
            
            
               (1)Az (EU) 2016/341 felhatalmazáson alapuló rendelet
                  2
                elfogadása után kiderült, hogy a felhatalmazáson alapuló rendelet 12. mellékletének az egyszerűsítésekkel kapcsolatos részében három nyomtatvány esetében bizonyos információk nincsenek összhangban az Uniós Vámkódex által létrehozott rendszerekkel, és a nyomtatványok olyan eljárásokra is utalnak, amelyek már nem léteznek. Ezek a problémák befolyásolják a jogi egyértelműséget, ezért helyesbítést igényelnek.
            
         
         
            
               (2)Emellett az is kiderült, hogy ugyancsak az (EU) 2016/341 felhatalmazáson alapuló rendelet 12. mellékletének az egyszerűsítésekkel foglalkozó részéből bizonyos nyomtatványok tévedésből kimaradtak.
            
            
               (3)Az (EU) 2016/341 felhatalmazáson alapuló rendeletet ezért megfelelő módon helyesbíteni kell.
            
            
               (4)Az Uniós Vámkódex teljes körű alkalmazásának lehetővé tétele érdekében indokolt, hogy e rendelet rendelkezéseit 2016. május 1-jétől kelljen alkalmazni,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2016/341 felhatalmazáson alapuló rendelet helyesbítése
            
            
               Az (EU) 2016/341 felhatalmazáson alapuló rendelet 12. mellékletét a következőképpen kell helyesbíteni:
            
            
               1.a „Kérelem egyszerűsített árunyilatkozat, valamint a nyilatkozattevő nyilvántartásába való bejegyzés alkalmazásának engedélyezése iránt”, a „Kérelem egyszerűsítések alkalmazásának engedélyezése iránt, Pótlap – BEHOZATAL” és a „Magyarázatok a kérelemnyomtatvány rovataihoz” című nyomtatvány helyébe az e rendelet I. mellékletében található nyomtatványok lépnek;
            
            
               2.a melléklet kiegészül az e rendelet II. mellékletében található nyomtatványokkal.
            
            
            
               2. cikk
            
            
               Hatálybalépés 
            
            
               Ez a rendelet Az Európai Unió Hivatalos Lapjában való kihirdetését követő napon lép hatályba.
            
            
            
               Rendelkezéseit 2016. május 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
            
               Kelt Brüsszelben, 2016.4.8.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 2013. október 9-i 952/2013/EU rendelete az Uniós Vámkódex létrehozásáról (HL L 269., 2013.10.10., 1. o.).
               
               
                  
                     (2)
                  
                        A Bizottság (EU) 2016/341 felhatalmazáson alapuló rendelete a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról (HL L 69., 2016.3.15., 1. o.).
               
            
      
    ---documentbreak--- 
      
         
         
            
               MELLÉKLETEK
            
            
               a következőhöz:
            
            
               A Bizottság felhatalmazáson alapuló rendelete
            
            
               a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról szóló (EU) 2016/341 felhatalmazáson alapuló rendelet helyesbítéséről
            
            
               I. MELLÉKLET
            
            
               
                  
            
            
               
            
               
                  
            
            
               
            
               Magyarázatok a kérelemnyomtatvány rovataihoz
            
            
            
               Általános megjegyzés:
            
            
               Szükség esetén a kért információk egy külön, a kérelemnyomtatványhoz fűzött mellékletben is megadhatók. Ilyenkor a mellékletben utalni kell a nyomtatvány kapcsolódó rovatára.
            
            
               A tagállamok további információkat is megkövetelhetnek.
            
            
               1.
                     Adja meg a kérelmező teljes nevét és EORI-számát. A kérelmező az a személy, aki számára az engedélyt ki fogják állítani.
            
            
               1.a
                     Adja meg a cég azonosító számát.
            
            
               1.b
                     Szükség szerint adja meg azt a belső hivatkozási számot, amelynek segítségével az engedély visszahivatkozhat erre a kérelemre.
            
            
               1.c
                     Adja meg az elérhetőségi adatokat (kapcsolattartó személy, postacím, telefonszám, faxszám, e-mail cím). 
            
            
               1.d
                     Jelölje X jellel a megfelelő négyzetben az árunyilatkozat benyújtása kapcsán alkalmazott képviselet típusát.
            
         
         
            
               2.
                     Jelölje X jellel a megfelelő négyzetben a kérelmezett egyszerűsítés típusát (bejegyzés a nyilvántartásba, egyszerűsített árunyilatkozat vagy központi vámkezelés), valamint az érintett vámeljárást (behozatal és/vagy kivitel esetén).
            
            
               3.
                     Írja be a megfelelő kódot:
            
            
               1
                     első engedély iránti kérelem; 
            
            
               2
                     engedély módosítása vagy megújítása iránti kérelem (jelezze a megfelelő engedélyszámot is).
            
            
               4.a
                     Jelezze, hogy rendelkezik-e engedélyezett gazdálkodó státussal. Ha igen, adja meg a megfelelő számot.
            
            
               4.b
                     Adja meg azon engedély(ek) típusát, hivatkozási számát és – ha alkalmazandó – lejárati dátumát, amely(ek) kapcsán alkalmazni kívánja a kért egyszerűsítés(eke)t. Ha az engedély(eke)t csak most kérelmezi, a kérelmezett engedély(ek) típusát és a kérelmezés dátumát írja be. 
            
            
               5.
                     A főkönyvre, valamint a kereskedelmi, adóügyi vagy más számviteli dokumentumokra vonatkozó információk
            
            
               5.a
                     Adja meg annak a helynek a pontos címét, ahol a főkönyvet vezetik.
            
            
               5.b
                     Adja meg a főkönyv típusát (elektronikus vagy papíralapú, a használt rendszer és szoftver típusa).
            
            
               6.
                     Adja meg a kérelemhez csatolt pótlapok számát.
            
            
               7.
                     Információk a nyilvántartásokról (vámügyi elszámolások)
            
            
               7.a
                     Adja meg annak a helynek a pontos címét, ahol a nyilvántartásokat vezetik.
            
            
               7.b
                     Adja meg a nyilvántartások típusát (elektronikus vagy papíralapú, a használt rendszer és szoftver típusa).
            
            
               7.c
                     Szükség szerint adjon meg további lényeges adatokat a nyilvántartásokkal kapcsolatban.
            
            
               8.
                     Információk az áruk és az ügyletek típusairól
            
            
               8.a
                     Ha értelmezhető, adja meg a vonatkozó KN-kódot; ha nem, jelezze legalább a Kombinált Nómenklatúra szerinti árucsoportot és az áru megnevezését.
            
            
               8.b
                     Havi adatokat írjon be.
            
            
               8.c
                     Havi adatokat írjon be.
            
            
               9.
                     Az engedélyezett áruhelyek és a felelős vámhivatal adatai.
            
            
               9.a és 9.b
                     Adja meg a teljes nevet, a címet és az elérhetőségi adatokat. 
            
         
         
            
               10.
                     Adja meg azon vámhivatalok teljes nevét, címét és elérhetőségi adatait, amelyekben az áruk vámeljárás alá vonása történik.
            
            
               11.
                     Ha van ilyen, írja be a felügyelő vámhivatal teljes nevét, címét és elérhetőségi adatait.
            
            
               12.
                     A megfelelő négyzetbe beírt X jellel jelezze az egyszerűsített árunyilatkozat típusát. Kereskedelmi vagy más adminisztratív okmányok alkalmazása esetén a felhasznált okmányok típusát kell megadni.
            
            
               
            
               II. MELLÉKLET